text: Politi måtte anholde vidner
  22 oktober 2012 kl. 15.18
  Tre personer, som skulle vidne i den store narkosag på Als, mødte ikke op i retten. Politiet blev derfor sendt ud for at anholde dem - og det lykkedes at få de to i vidneskranken.
  De tre var de første vidner, som skal føres i sagen, som handler om indsmugling af over 2,6 kilo kokain. De tre har fået dom i samme sag - og derfor har de pligt til at afgive forklaring i retten. 
  Dommeren besluttede derfor, at de tre skulle anholdes og fremstilles i retten. 
  Derfor blev politipatruljer sendt ud til deres bopæl eller tilholdssteder. To blev fundet, anholdt og kørt til retten i Sønderborg, skriver jv.dk.
  